

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.12 | 2024. gada 26. septembrī |

**13.**

# Par Ogres novada pašvaldības dalību ierobežotā projektu iesniegumu atlasē ar projektu

# “ Pasākumi veselības veicināšanai un slimību profilaksei Ogres novada iedzīvotājiem”, īstenošanu un finansējumu

Pamatojoties uz Ministru kabineta 2024. gada 9. jūlija noteikumiem Nr.448 “Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.2. pasākuma "Veselības veicināšanas un slimību profilakses pasākumu īstenošana vietējai sabiedrībai" īstenošanas noteikumi” (turpmāk – MK noteikumi Nr. 448), Centrālā finanšu un līgumu aģentūra ir uzaicinājusi Ogres novada pašvaldību (2024.gada 2.augusta vēstule Nr.2-4.1/3857) piedalīties ierobežotā projektu iesniegumu atlasē līdz 2024. gada 2.oktobrim.

Ogres novada pašvaldība ir iecerējusi turpināt nodrošināt vietējās sabiedrības veselības veicināšanas un slimību profilakses pasākumus visiem Ogres novada iedzīvotājiem visos vecuma posmos un dažādām mērķa grupām, kas novērstu priekšlaicīgu mirstību, darba nespēju, veicinātu dzīves kvalitāti un uzlabotu iedzīvotāju veselībpratību šādās jomās:

1. seksuālā un reproduktīvā veselība;
2. atkarību mazināšana un profilakse;
3. traumatisma mazināšana;
4. psihiskā veselība;
5. veselīgs uzturs;
6. fiziskās aktivitātes;
7. veselības veicināšana un slimību profilakses uzlabošana;
8. prenatālās un agrīnās bērnības vecāku prasmju programmas.

Projekta mērķis ir uzlabot vienlīdzīgu un savlaicīgu pieejamību veselības veicināšanas un slimību profilakses pakalpojumiem, nodrošinot vietējā mēroga veselības veicināšanas un slimību profilakses pasākumus.

Projekta īstenošanas laiks ne ilgāk kā līdz 2029. gada 31. decembrim.

Projekta kopējās izmaksas ir 454 255,00 *euro*  (četri simti piecdesmit četri tūkstoši divi simti piecdesmit pieci euro).

Ņemot vērā minēto un pamatojoties uz “Pašvaldību likuma” 4. panta pirmās daļas 6. punktu un MK noteikumu Nr. 448 14. punktu,

**balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Apstiprināt dalību ierobežotā projektu iesniegumu atlasē “Veselības veicināšanas un slimību profilakses pasākumu īstenošana vietējai sabiedrībai” un projekta apstiprināšanas gadījumā uzņemties saistības projekta ietvaros.
2. Uzdot Ogres novada pašvaldības Centrālās administrācijas Attīstības un plānošanas nodaļai izstrādāt projektu “Pasākumi veselības veicināšanai un slimību profilaksei Ogres novada iedzīvotājiem” ar kopējo finansējumu projekta īstenošanai **454 255,00 EUR** (četri simti piecdesmit četri tūkstoši divi simti piecdesmit pieci *euro*), kas sastāv no:

2.1. Eiropas Sociālā fonda Plus finansējuma **386 116,75 EUR** (trīs simti astoņdesmit seši tūkstoši viens simts sešpadsmit euro un septiņdesmit pieci centi);

2.2. Valsts budžeta finansējuma **68 138,25 EUR** (sešdesmit astoņi tūkstoši viens simts trīsdesmit astoņi euro un divdesmit pieci centi).

3. Projekta apstiprināšanas gadījumā Ogres novada pašvaldībai nodrošināt priekšfinansējumu, nepieciešamības gadījumā ņemot aizņēmumu Valsts kasē.

4. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)